কেয়ামত থেকে কেয়ামত সিনেমার পর পরিচালক সোহানুর রহমান সোহানের সাথে আর তাঁর আর কাজ করা হয়নি। খুবই ছোট একটা বিষয় নিয়ে তাদের মধ্যে মনোমালিন্যের সৃষ্টি হয়। যদিও ঘটনাটা বেশ মজার। কেয়ামত থেকে কেয়ামত মুক্তি পাওয়ার পর সালমান এবং মৌসুমী দুজনই তাদের মাকে নিয়ে পরিচালকের সাথে কোন একটা সিনেমা হলে গিয়েছিলেন। ফেরার পথে তারা একটি হোটেলে উঠলেন। তখন তারা আবিষ্কার করলেন যে তাদের রুমগুলোর মধ্যে শুধু একটাতে অ্যাটাচড বাথরুম আছে। তো ওই রুমটাতে কারা থাকবেন এ নিয়ে সালমান শাহ এবং মৌসুমীর মধ্যে তুমুল ঝগড়া চলছে। এমন সময় পরিচলক সোহানুর রহমান এসে মৌসুমীর পক্ষ নিলেন। সালমান শাহ ছিলেন প্রচন্ড অভিমানী স্বভাবের। মৌসুমীর পক্ষ নেওয়াতে পরিচালকের উপর রাগ করলেন তিনি। শেষ পর্যন্ত তাদের সম্পর্কের অবনতি ঘটলো এরকম একটি ঘটনাকে কেন্দ্র করে।